**PROCES VERBAL**

Încheiat astăzi, 26.03.2025, în cadrul şedinţei cu membrii Consiliului Facultății de Arhitectură și Urbanism.

Ordinea de zi cuprinde:

1.Organizare sesiune excepțională de consultații și restanțe;

2.Modificare comisii finalizare studii;

3.Erasmus, rezultate concurs, desemnare persoana în cadrul biroului;

4.Participare FAST 2025 - Iași;

5.Dezbatere buget 2024 - 2025;

6.Diverse

La ședință au fost prezenți 11 membri ai Consiliului FAU din totalul de 12, absenți 1 din care motivat 1.

Invitați la ședință, dl prof.dr.arh.Virgil Pop – pentru definitivare comisii dizertații

Discuţii:

1. S-a discutat importanța susținerii sesiunii excepționale, ținând cont de HCA 35/18.03.2025 care, comparativ cu alți ani, dă o șansă și studenților din ani neterminali.În urma discuțiilor, s-a convenit ca între 14 – 17 aprilie 2025 să se desfășoare sesiunea excepțională, urmând ca persoanele care contribuie la desfășurarea sesiunii să ia toate măsurile ce se impun, respectiv anunț pe site Fau, pe grupuri teams. A fost supus spre aprobare, s-a votat în unanimitate.
2. Modificare comisii finalizare studii prin adăugarea dlui Raphael de Saeger la comisia 2 proiect diplomă ca și membru supleant. A fost supus spre aprobare,

s-a votat în unanimitate.

1. La biroul Erasmus, s-a supus spre aprobare un număr maxim de locuri – 45 pentru a participa în stagii de mobilitate. Au luat cuvântul din partea studenților Sabrina Dâscă care a arătat că un număr mai mare de studenți în mobilitate ar duce la un dezechilibru / grupe de studenți, dl Racu a arătat că este o mai mare disponibilitate pentru anii 3,4 de a participa la aceste stagii, dl decan a arătat că în cazul unui număr mai mare de studenți care pleacă în aceste stagii ar dezechilibra numărul normei / cadru didactic. Dna Purcar C.a arăta că e benefic stabilirea unui număr de studenți în fiecare an pentru a stimula ideea de concurs.

Pentru anul universitar 2025-2026 s-a propus numărul de 45, s-a votat în unanimitate urmând ca în fiecare an acest număr de studenți să fie reanalizat.

Pentru persoană care va activa la bunul mers al activității biroului Erasmus, a fost propus dl Adrian Niculaș, ca voluntar.A fost votat în unanimitate.

1. Participarea la acțiunile legate de desfășurarea festivalului FAST la Iași, a fost propusă Oana Filip care va avea și concursul a 3 studenți desemnați de asociația ASTA. A fost supus spre aprobare, s-a votat în unanimitate.
2. În legătură cu bugetul alocat pentru decanat și cele două departamente, în urma discuțiilor, s-a repartizat conform tabelului din anexă.S-a discutat pe fiecare segment de cheltuială în parte, a fost votat în unanimitate conform tabelului anexat.

În urma finalizării discuțiilor se încheie procesul verbal.

Epuizându-se ordinea de zi, şedinţa se declară închisă.

Drept pentru care s-a încheiat acest proces verbal care se va depune la secretariatul FAU.

Întocmit,

Secretar șef,Drăgan Georgeta